สนมั้ย? CENTEL พี/อีต่ำ-รายได้ปีนี้สวยหรู!ธุรกิจท่องเที่ยวรุ่ง-เล็งจับมือพันธมิตรลุยโรงแรมดูไบ
CENTEL พี/อี ต่ำกว่ากลุ่ม! อัพไซด์เกิน รับข่าวดีรายได้ปีนี้สวยหรู! เตรียมจับมือพันธมิตรก่อสร้างโรงแรมในดูไบ มูลค่า 6 พันล้านบาท เซ็นสัญญาในปีนี้ ด้านจำนวนนักท่องเที่ยวยังโตต่อเนื่อง
16 ก.ค. 2559

CENTEL พี/อี ต่ำกว่ากลุ่ม! อัพไซด์เกิน รับข่าวดีรายได้ปีนี้สวยหรู! เตรียมจับมือพันธมิตรก่อสร้างโรงแรมในดูไบ มูลค่า 6 พันล้านบาท เซ็นสัญญาในปีนี้ ด้านจำนวนนักท่องเที่ยวยังโตต่อเนื่อง
บล.เคทีบี (ประเทศไทย) ระบุในบทวิเคราะห์ (13 ก.ค.) โดยให้ความสนใจ CENTEL (ราคาที่เหมาะสมจาก IAA Consensus 43.90 บาท) ทั้งนี้กรมการท่องเที่ยวรายงานจำนวนนักท่องเที่ยวต่างชาติเดือน พ.ค. 59 เพิ่มขึ้น 7.59%จากปีก่อน ขณะเดียวกันกรมการท่องเที่ยวได้ประเมินแนวโน้มจำนวนนักท่องเที่ยวต่างชาติเดือนมิถุนายน 59 จะเติบโตต่อเนื่องจากปลายปีที่ผ่านมา คาดจะขยายตัวประมาณ 10-12% ซึ่งการเติบโตของการท่องเที่ยวจะช่วยหนุนผลการดำเนินงานของธุรกิจโรงแรมของบริษัทได้
ขณะเดียวกัน CENTEL ตั้งเป้ารายได้ปี 2559 เติบโตขึ้น 10%จากปีก่อน จากการที่อุตสาหกรรมการท่องเที่ยวขยายตัวอย่างต่อเนื่อง ตามปริมาณนักท่องเที่ยวที่เพิ่มขึ้น โดยเฉพาะนักท่องเที่ยวชาวจีน ซึ่งเป็นส่วนที่ช่วยหนุนธุรกิจในด้านต่างๆทั้งยอดขายและรายได้จากการบริการให้ขยายตัวเพิ่มขึ้น
นอกจากนี้ บริษัทอยู่ระหว่างเจรจาเงื่อนไขกับพันธมิตรเพื่อก่อสร้างโรงแรมในดูไบ มูลค่าลงทุนรวม 6-6.3 พันล้านบาท (CENTEL ถือหุ้น 40%) คาดว่าจะได้เซ็นสัญญาในปีนี้ โดยจะเริ่มออกแบบโรงแรมในปลายปี และคาดว่าจะเปิดให้บริการได้ในปี 2562 และยังอยู่ระหว่างเจรจาเข้าซื้อกิจการธุรกิจอาหาร (คาดว่าจะได้ข้อสรุปภายในไตรมาส 4/59) ซึ่งจะช่วยสร้างความแข็งแกร่งและขยายช่องทางรายได้ของบริษัทในอนาคต
โดยปัจจุบัน CENTEL มีสัดส่วนรายได้จากธุรกิจอาหารราว 52% และอีก 48% มาจากธุรกิจโรงแรมและอื่นๆที่เกี่ยวข้อง ซึ่งในปีนี้บริษัทตั้งงบลงทุนไว้ที่ 2.55 พันล้านบาท แบ่งเป็นธุรกิจโรงแรม 1.25 พันล้านบาท และธุรกิจร้านอาหาร 1.3 พันล้านบาท เพื่อซื้อธุรกิจร้านอาหาร, ปรับปรุงสาขาเดิม และเปิดสาขาใหม่ (มีแผนเปิดสาขาใหม่ 58 สาขา จะทำให้ปีนี้มีสาขารวมทั้งหมด 826 สาขา)
ด้าน P/E ล่าสุด ณ วันที่ 12 ก.ค.59 ที่ 32.49 เท่า P/E กลุ่มท่องเที่ยวและสันทนาการอยู่ที่ 33.57 เท่า และ P/E ตลาดอยู่ที่ 22.50 เท่า เป้าเฉลี่ยจากนักวิเคราะห์อยู่ที่ 43.90 เท่า
ขณะที่ราคาหุ้นยังมีอัพไซด์จากราคาเป้าหมายโดยเฉลี่ยที่ 43.90 บาท ที่ 20.33% คำนวณจากราคาหุ้นปิดตลาดวานนี้ (12 ก.ค.) ที่ 482 บาท ปรับตัวขึ้น 4 บาท หรือ 0.84% ด้วยมูลค่าการซื้อขาย 1.79 พันล้านบาท โดยมองว่า CENTEL เป็นหุ้นที่น่าลงทุน เนื่องจากยังมีราคาถูก มีอัพไซด์จากราคาเป้าหมายที่นักวิเคราะห์ให้ อีกทั้งธุรกิจยังเติบโตได้ดี อีกทั้งยังเป็นหุ้นที่ได้รับความสนใจจากนักลงทุนอยู่เสมอ